**Bestyrelsesmøde den 9. oktober 2018 i Langebro**

**Til stede: Rasmus, Klaus, Anna, Pia, Pernille, Julie og Christina**

**Afbud: Simon**

**Referant: Julie**

**1. Referat fra sidste bestyrelsesmøde**

Referatet kan godkendes.

**2. Bestyrelsens medlemmer**

Af nuværende bestyrelse (ex suppleanter) er kun Rasmus og Klaus tilbage pga. fraflytning. Rasmus fortsætter som formand og Pia indtræder som næstformand, når Esbern flytter (pr. 15/10-18). Anna vil gerne indtræde som menigt medlem. Der kan lobby'es til Lygtefesten og findes suppleanter (2+) til forældremødet d.27. november.

**3. Godkendelse af GDPR**

Debat om hvorvidt der skal vælges en GDPR-ansvarlig i hver institution - undersøges fortsat. Muligvis særlige forhold for selvejende institutioner. Opgaveliste gennemgået for punkter markeret "Påbegyndt".

**4. Lukkedage 2019**

Oplæg godkendes af bestyrelsen.

**5. Madvalg**

Skal afgøres i november af bestyrelsen. Drøftes pr. mail til den tid.

**6. Ejerforhold**

Tinglysning afvist. Dialog med Københavns Kommune (KK) lykkedes ikke uden at de vil have pant i ejendommen. Sagen skrinlægges for nu, da byggesagkyndig ikke har råbt alarm ift. bygningens tilstand - vender tilbage "om 2 år" (snart kun 1 år).

**7. Pædagogisk tilsyn**

Anna og Klaus deltager den 1. november i dialog med konsulenten.

**8. Budgetaftale med KK 2019**

2013: Langebro blev pålagt at holde lukket to uger i træk af hensyn til besparelser - vakte ramaskrig. Nu er oplægget tre uger. Forklares nærmere til forældregruppen og -mødet i november med forhåbning om relevante reaktioner.

**9. Dato for forældremøde**

Tirsdag den 27. november kl. 17:30-20:00.

**10. Børnetal**

P.t. 21 i børnehaven og 12 i vuggestuen. Der er lagt planer frem til efteråret 2019 for børnetallet. Vuggestuen: Der sker en fuld udskiftning af børnegruppen i vuggestuen hvert år. Seneste børn har været lidt ældre end et år ved ankomst.

Børnehaven: Øget anvendelse af udearealet og fx Den Udkørende Naturskole har vakt opmærksomhed, bl.a. på Københavns Universitet (KU). Professor fra KU kommer på besøg for at observere - forældresamtykke vil blive indhentet forud. Bestyrelsen får hurtigst muligt materiale fremsendt til godkendelse. Vuggestuen fritaget for projektet pga. færre naturaktiviteter i denne gruppe. Bakken bærer præg af den øgede brug - blottede trærødder undersøges nærmere. Positivt med fysiske beviser på brug af Bakken.

**11. Økonomi**

Fortsat sund økonomi.

**12. Julefrokost for personalet**

Planlagt til fredag den 14. december. Forældregruppen opfordres til at hente en halv time tidligere end vanlig lukketid.

**13. Orientering om Christinas lederudvikling**

Udsættes til næste møde.

**14. Næste bestyrelsesmøde**

Tirsdag den 11. december kl. 17:15. Forventet sluttidspunkt kl. 18:45.